1. [bookmark: _GoBack]sz. melléklet
Budapest Főváros Önkormányzata Közgyűlésének
…./2016. (…) önkormányzati rendelete
[bookmark: pr2]a Fővárosi Városrehabilitációs Keret felhasználásának szabályairól szóló
27/2013. (IV. 18.) Főv. Kgy. rendelet módosításáról

Budapest Főváros Közgyűlése a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62. § (3) bekezdésében kapott felhatalmazás alapján, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62. § (3) bekezdés c) pontjában meghatározott feladatkörében, a 3. § (2), (3) bekezdés és 15-17. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
A Fővárosi Városrehabilitációs Keret felhasználásának szabályairól szóló 27/2013. (IV. 18.) Főv. Kgy. rendelet (a továbbiakban: R.) 16.§ helyébe a következő rendelkezés lép:
„16. § A program keretében a vissza nem térítendő támogatás igénybe vehető az alábbi munkákra:
a) a közös tulajdonban lévő épületrészek (homlokzat, tető, lépcsőház, közlekedők, udvar és tartószerkezeti elemek) felújítása,
b) a közös tulajdonban lévő épületgépészeti és épületvillamossági rendszerek (hálózatok fővezetékei, kémények, felvonók) felújítása, 
c) az örökségvédelem (műemléki egyedi vagy területi védelem, valamint fővárosi vagy kerületi helyi védelem) alatt álló épületek épületrészeinek (homlokzat, tető, lépcsőház, közlekedők, udvar és tartószerkezeti elemek) felújítása,
 d) az örökségvédelem (műemléki egyedi vagy területi védelem, valamint fővárosi vagy kerületi helyi védelem) alatt álló épületek épületgépészeti és épületvillamossági rendszerek (hálózatok fővezetékei, kémények, felvonók) felújítása, 
e) energiatakarékosságot szolgáló fejlesztések, vagy
f) az a)-e) pontokban meghatározott munkák előkészítése és lebonyolítása.”
2. §
A R. 17.§ helyébe a következő rendelkezés lép:
„17. § A program keretében elnyerhető vissza nem térítendő támogatás összege legfeljebb az összköltség 50%-a lehet.”

3. §
A R. 15.§ d) pontjában a „10” szövegrész helyébe a „2” szöveg lép.
4. §
Hatályát veszti a R. 15. § a) pontja. 
5. §
A rendelet a kihirdetését követő napon lép hatályba.

	Sárádi Kálmánné dr.
	Tarlós István 


	főjegyző
	főpolgármester




















INDOKOLÁS
Általános indokolás
A Fővárosi Városrehabilitációs Keret felhasználásának szabályairól szóló 27/2013. (IV. 18.) Főv. Kgy. rendelet az „A”, „B”, „C” és „D” programban rögzített feltételek alapján nyitott meg támogatási lehetőséget a Fővárosi Városrehabilitációs Keret működtetésével. Jelen módosítási javaslat lehetőséget biztosít a Főváros számára az örökségvédelem alatt álló lakóépületek állagmegóvási munkáinak elvégzésére való fókuszálásra. A Fővárosi Önkormányzat megbízásából készített „Historikus Városi Szövet Megújítása” című történeti épületállomány értékőrző, energetikai fejlesztését elemző tanulmány rámutatott arra, hogy a Főváros jelentős épületállományát jelentik az olyan lakóépületek, amelyek városképi szempontból építészeti értéket képviselnek, de a magas felújítási költségek és az elaprózódott tulajdoni viszonyok miatt állagmegóvásuk sok esetben nem megoldott. A „D” program keretében javasolt kiegészítés ezen építészeti értékek és a városkép védelmének biztosítása céljából indokolt. 

Részletes indokolás
Az 1. §-hoz
Számos külföldi méltatás kiemeli, hogy Budapest a leggazdagabb századfordulós építészettel rendelkező európai főváros, egyedülálló historizáló és szecessziós épületállománnyal büszkélkedhet. A XIX. század végén, a XX. század elején felépült épületállomány jelentős meglévő értéket képvisel. Külön érték, hogy összefüggő területeken is még viszonylag érintetlenül fennmaradtak az épületek. Budapest a nagyvárosi fejlődés nyomait úgy őrzi városmagjában, hogy abban az ókortól napjainkig nyomon követhető a fokozatosan kialakult mai településrend. A településkarakter mögött az egyes épületeken is követhető ez a történeti települési folytonosság és a szerves fejlődés. A történeti városrész társasházainak nagyobb hányada azonban mind műszakilag, mind funkcionálisan rossz állapotban van. Ezen épületek rehabilitációjánál létfontosságú az értékmegőrzés. Az értékvédelmi szempontokon kívül értéknövelő felújításként a lakóépületek nívós felújítása, az épített környezet minőségének javítása, energiahatékonyságának módosítása is alapvető cél.
A 2. §-hoz
A történeti városrész társasházainál az általános megoldások, típus beavatkozások nem alkalmazhatóak. Megújításuk feltételezi a gondos, körültekintő, egymásra épülő szakterületek együttműködését. A történeti városi szövet épületállományának energetikai minőséget is javító, egységes szemléletű felújításánál lényeges, hogy az örökségvédelmi szempontok, az értékmentés, az építészeti, épületszerkezeti követelmények és az energetikai kívánalmak összességében, mint közös, egymást kiegészítő igények fogalmazódjanak meg. Ezen társasházak rehabilitációját ezért komplex módon indokolt megközelíteni, támogatásuk magasabb intenzitást igényel.

A 3. §-hoz
A társasházakról szóló 2003. évi CXXXIII. törvény (a továbbiakban: a Társasházi törvény) 5. § (1) bekezdése alapján társasházat lehet alapítani olyan épületre, ahol legalább két, külön tulajdonként bejegyezhető lakás, illetve nem lakás céljára szolgáló helyiség van, vagy kialakítható. A felújítási programban eddig szereplő lakásszámra vonatkozó előírás nem indokolt, a komplex módon tervezet rehabilitációt adott esetben hátráltathatja. A javaslat a Társasházi törvény társasházak alapítására vonatkozó minimum elvárását veszi át.
A 4. §-hoz
Budapest identitásának és imázsának meghatározó elemét jelentő történeti épületállomány esetében a népességmegtartó képesség megőrzése és a gazdasági szerep megerősítése is indokolja az energetikai és az értékvédelmi kérdések együttes kezelését, célzott, kiszámítható finanszírozási programok elindítását. Ki kell alakítani azokat a pénzügyi, támogatási eszközöket és a beavatkozások optimalizálását támogató szolgáltatásokat, amelyek lehetőséget biztosítanak a társasházak, háztartások szélesebb köre számára az ütemezett beavatkozások megvalósítására. Jelenleg ilyen jellegű rehabilitációs pályázatok az érintett kerületeknél csak részben és eltérő intenzitással vannak jelen, ezért a felújítási programban korábban feltételként szereplő kerületi önkormányzati támogatást nem célszerű a Főváros részéről tervezett programhoz kritériumként kötni.
Az 5. §-hoz
A rendelet hatálybaléptetéséről rendelkezik.















2. sz. melléklet
	Hatályos szöveg:
	A kihirdetés napjától hatályos szöveg:

	27/2013. (IV. 18.) Főv. Kgy. rendelet
a Fővárosi Városrehabilitációs Keret felhasználásának szabályairól
4. „D” program: Társasházas és lakásszövetkezeti tulajdonban lévő lakóépületek felújítási programjai
[bookmark: pr65]15. § A támogatási programra azon társasházakról szóló törvényben meghatározott társasházak és a lakásszövetkezetekről szóló törvényben meghatározott lakásszövetkezeti tulajdonban lévő lakóépületek tulajdonosi közösségei nyújthatnak be pályázatot, amelyek esetében
[bookmark: pr66]a) a lakóépületek fekvése szerinti illetékes kerületi önkormányzat is biztosít támogatást a pályázat szerinti felújításhoz,
[bookmark: pr67]b) 25 évnél régebben épültek,
[bookmark: pr68]c) teljes felújításukra azóta nem került sor és
[bookmark: pr69]d) legalább 10 lakásból állnak.

[bookmark: pr70]16. § A program keretében a vissza nem térítendő támogatás igénybe vehető az alábbi munkákra:
[bookmark: pr71]a) a közös tulajdonban lévő épületrészek (homlokzat, tető, lépcsőház, közlekedők, udvar és tartószerkezeti elemek) felújítása,
[bookmark: pr72]b) a közös tulajdonban lévő épületgépészeti és épületvillamossági rendszerek (hálózatok fővezetékei, kémények, felvonók) felújítása, vagy
[bookmark: pr73]c) energiatakarékosságot szolgáló fejlesztések,
[bookmark: pr74]d) az a)-c) pontokban meghatározott munkák előkészítése és lebonyolítása.















[bookmark: pr75]17. § A program keretében elnyerhető támogatás összege legfeljebb az összköltség 15%-a lehet, de nem haladhatja meg a kerületi önkormányzatok által az adott feladatra biztosított támogatás összegét.

	27/2013. (IV. 18.) Főv. Kgy. rendelet
a Fővárosi Városrehabilitációs Keret felhasználásának szabályairól
4. „D” program: Társasházas és lakásszövetkezeti tulajdonban lévő lakóépületek felújítási programjai
15. § A támogatási programra azon társasházakról szóló törvényben meghatározott társasházak és a lakásszövetkezetekről szóló törvényben meghatározott lakásszövetkezeti tulajdonban lévő lakóépületek tulajdonosi közösségei nyújthatnak be pályázatot, amelyek esetében
a) hatályon kívül
b) 25 évnél régebben épültek,
c) teljes felújításukra azóta nem került sor és
d) legalább 2 lakásból állnak.




16. § A program keretében a vissza nem térítendő támogatás igénybe vehető az alábbi munkákra:
a) a közös tulajdonban lévő épületrészek (homlokzat, tető, lépcsőház, közlekedők, udvar és tartószerkezeti elemek) felújítása,
b) a közös tulajdonban lévő épületgépészeti és épületvillamossági rendszerek (hálózatok fővezetékei, kémények, felvonók) felújítása, 
c) az örökségvédelem (műemléki egyedi vagy területi védelem, valamint fővárosi vagy kerületi helyi védelem) alatt álló épületek épületrészeinek (homlokzat, tető, lépcsőház, közlekedők, udvar és tartószerkezeti elemek) felújítása,
 d) az örökségvédelem (műemléki egyedi vagy területi védelem, valamint fővárosi vagy kerületi helyi védelem) alatt álló épületek épületgépészeti és épületvillamossági rendszerek (hálózatok fővezetékei, kémények, felvonók) felújítása, 
e) energiatakarékosságot szolgáló fejlesztések, vagy
f) az a)-e) pontokban meghatározott munkák előkészítése és lebonyolítása.

17. § A program keretében elnyerhető vissza nem térítendő támogatás összege legfeljebb az összköltség 50%-a lehet.





